
[bookmark: _heading=h.gjdgxs]I. INNLEDENDE BESTEMMELSER

[bookmark: _heading=h.30j0zll]§ 1 Formål
(1)	Idrettslagets formål er å drive idrett organisert i Norges idrettsforbund og
olympiske og paralympiske komité (NIF) og Norges studentidrettsforbund (NSI).
Idrettslaget skal spesielt blant NMBUs studenter virke for utbredelse av allsidig
og sunn idrett og fremme kameratskap.

(2) 	Arbeidet skal preges av frivillighet, demokrati, lojalitet og likeverd. All idrettslig
aktivitet skal bygge på grunnverdier som idrettsglede, fellesskap, helse og
ærlighet.

[bookmark: _heading=h.1fob9te]§ 2 Organisasjon
(1) 	Idrettslagets navn er Norges miljø- og biovitenskapelige universitet sitt idrettslag, som kan forkortes NMBUI.

(2) 	Idrettslaget er selveiende og frittstående med utelukkende personlige medlemmer.

(3) 	Idrettslaget er medlem av de særforbund som lagets generalforsamling
bestemmer.[footnoteRef:1] [1:  Idrettslaget må være medlem av de(t) særforbund som organiserer idretten(e) laget driver, med mindre
laget utelukkende driver mosjonsidrett som ikke tilrettelegges av et særforbund i NIF, jf. NIFs lov § 10-1.
Dette skal fremkomme av idrettslagets organisasjonsplan som vedtas av gereralforsamlingent. Det er også generalforamlingen som vedtar innmelding/utmelding i de(t) aktuelle særforbund.] 


(4) 	Idrettslaget er medlem av NIF gjennom Akershus idrettskrets, hører hjemme i Ås
kommune, og er medlem av Ås idrettsråd.[footnoteRef:2] [2:  Idrettslag kan bare være medlem av ett idrettsråd. Hvis et idrettslags naturlige område strekker seg over
mer enn én kommune, avgjør idrettslagets generalforsamling hvilket idrettsråd det tilhører.
] 


(5) 	Idrettslaget skal følge NIFs og tilsluttede organisasjonsledds regelverk og vedtak.
NIFs regelverk gjelder for idrettslaget uavhengig av hva som måtte stå i
idrettslagets egen lov.

(6) 	Idrettslagets farger er blått og hvitt. Lagets merke er ovalt med initialene NMBUI
i hvitt på blå bunn. Midtstilt horisontalt og vertikalt i merket er initialene til laget
skrevet med hvit skrift.

(7) 	Idrettslagets medlemmer kan bære merket. Det må ikke gis bort uten samtykke av
hovedstyret.










[bookmark: _heading=h.3znysh7]
§ 3 Medlemmer
(1) 	For at en person skal opptas i idrettslaget må vedkommende:
a) akseptere å overholde idrettslagets og overordnede organisasjonsledds
regelverk og vedtak.
b) ha gjort opp eventuelle økonomiske forpliktelser til idrettslaget og andre
organisasjonsledd i NIF.
c) være fylt 18 år.[footnoteRef:3] [3:  Hvis gruppen ønsker å ta opp medlemmer som ikke har fylt 18 år må det søker hovedstyret om dispensasjon. Gruppene er pliktet til å melde fra hvis de har medlemmer som ikke har fylt 18 år.] 


(2) 	Hovedstyret i idrettslaget kan i særlige tilfeller nekte en person medlemskap. Før
vedtak treffes, skal personen gjøres kjent med bakgrunnen for saken og gis en frist
på to uker til å uttale seg. Vedtaket skal være skriftlig og begrunnet samt
informere om klageadgang. Vedtaket kan påklages til idrettskretsen innen tre uker
etter at det er mottatt. Klagen skal sendes til Hovedstyret, som eventuelt kan
omgjøre vedtaket. Dersom vedtaket opprettholdes, sendes klagen til idrettskretsen
innen to uker.

(3) 	Medlemskap i idrettslaget er først gyldig fra den dag kontingent er betalt.

(4) 	Medlemmet plikter å overholde NIFs, tilsluttede organisasjonsledds og
idrettslagets regelverk og vedtak.

(5) 	Utmelding skal skje skriftlig og får virkning når den er mottatt.

(6) 	Idrettslaget kan frata medlemskap fra medlem som etter purring ikke betaler
fastsatt medlemskontingent. Medlem som skylder kontingent for to år, taper
automatisk sitt medlemskap i idrettslaget og skal strykes fra lagets medlemsliste.

(7) 	Hovedstyret i idrettslaget kan i særlige tilfeller frata et medlem medlemskapet for
en periode på inntil ett år. Før vedtak treffes, skal vedkommende gjøres kjent med
bakgrunnen for saken og gis en frist på to uker til å uttale seg. Vedtaket skal være
skriftlig og begrunnet samt informere om klageadgang.

(8) 	Ved fratakelse av medlemskap kan den saken gjelder kreve at vedtaket behandles
av ordinær/ekstraordinær generalforsamling, og har rett til å være til stede ved
generalforsamlingens behandling av saken. Kravet må fremsettes innen én uke
etter at vedtaket er mottatt, og generalforsamlingen må deretter avholdes innen én
måned.

(9) 	Ved fratakelse av medlemskap kan idrettslagets vedtak påklages til idrettskretsen
innen tre uker etter at vedtaket er mottatt. Klagen skal sendes til Hovedstyret, som
eventuelt kan omgjøre vedtaket dersom det er fattet av Hovedstyret selv. Dersom
vedtaket opprettholdes, sendes klagen til idrettskretsen innen to uker.
Idrettslagets vedtak trer ikke i kraft før klagefristen er utløpt, eventuelt når
klagesaken er avgjort.

(10) 	Idrettslaget skal føre elektroniske medlemslister i idrettens nasjonale
medlemsregister i tråd med forskrift gitt av Idrettsstyret.
[bookmark: _heading=h.2et92p0](11) 	Æresmedlem er en tittel som kan gis til medlemmer som har gjort en spesielt stor innsats for klubben eller en av undergruppene. Innsatsen kan være av administrativ eller sportslig karakter, og skal ha vært viktig for miljø, samhold og kontinuitet i klubben. 

	Æresmedlemmer blir valgt på grunnlag av forslag fra medlemmer, lagledere eller tillitsvalgte. Et samlet hovedstyre kan utnevne æresmedlemmer. Utnevnelsen bør skje på Generalforsamling eller et annet større arrangement.

Den som utnevnes til æresmedlem skal motta et synlig bevis på utnevnelsen i form av et diplom, og føres inn i arkivet som æresmedlem.


[bookmark: _heading=h.tyjcwt]§ 4 Medlemskontingent og avgifter

(1) 	Medlemskontingenten fastsettes av generalforsamlingen. Andre
avgifter/egenandeler kan kreves for deltakelse i idrettslagets aktivitetstilbud. Idrettslaget kan innføre forskjellige kontingentkategorier (f.eks. for familier, pensjonister, studenter).
[bookmark: _heading=h.3dy6vkm]Kontingenten må være på minst kr 100 per medlem. Æresmedlemmer er fritatt for betaling av medlemskontingent. 

(2) 	Medlemskontingenten betales forskuddsvis. Medlemskontingent refunderes ikke ved
utmelding.

[bookmark: _heading=h.1t3h5sf](3)	Hovedstyret kan når det foreligger særlige forhold gi redusert medlemskontingent til minimum 100 kr per år[footnoteRef:4][footnoteRef:5]. [4:  I tilfeller hvor dette gjelder hele medlemsmassen er hovedstyrets beslutning midlertidig. Endelig beslutning skal tas på generalforsamling. ]  [5:  Minimumet på 100 kr per år er i følge NIFs eget regelverk.] 

	

[bookmark: _heading=h.4d34og8]
II. TILLITSVALGTE OG ANSATTE
[bookmark: _heading=h.2s8eyo1]
§ 5 Kjønnsfordeling
(1) 	Ved valg/oppnevning av Hovedstyret, råd, utvalg/komité mv. og ved
representasjon til årsmøte/ting i overordnet organisasjonsledd, skal begge kjønn være representert. Sammensetningen skal være forholdsmessig i forhold til
kjønnsfordelingen i medlemsmassen, dog slik at ved valg/oppnevning av mer enn
tre personer, skal det velges/oppnevnes minst to personer fra hvert kjønn.
Bestemmelsen gjelder også der det velges mer enn ett varamedlem. Ansattes
representant teller ikke med ved beregningen av kjønnsfordelingen.

(2) 	Ved valg/oppnevning til Hovedstyret, råd, utvalg/komité mv. i strid med
bestemmelsen, skal styret innen én måned etter generalforsamlingen sende ut
innkalling til ekstraordinær generalforsamling der nytt valg foretas. Eksisterende
medlemmer i det aktuelle Hovedstyret, komiteen mv. blir sittende til nytt
Hovedstyre, komité mv. er valgt/oppnevnt.

(3) 	Idrettskretsen kan pålegge idrettslaget å oppfylle bestemmelsen, herunder innkalle
til ny generalforsamling eller foreta ny oppnevning.

(4) 	Idrettskretsen kan, når det foreligger særlige forhold, gi dispensasjon fra denne
bestemmelsen. Det skal så langt mulig søkes om dispensasjon i forkant. Søknad
om dispensasjon må være sendt til idrettskretsen innen 14 dager etter generalforsamlingen. Dispensasjon kan kun gis for én valgperiode/oppnevning av
gangen. 

[bookmark: _heading=h.17dp8vu]§ 6 Generelle regler om stemmerett, valgbarhet, forslagsrett mv.
(1) 	For å ha stemmerett og være valgbar må man ha fylt 15 år, vært medlem av
idrettslaget i minst én måned og ha oppfylt medlemsforpliktelsene, jf. § 3 (1). Det
samme gjelder der en person skal oppnevnes som representant til årsmøte/ting i
overordnet organisasjonsledd. Ingen kan møte eller avgi stemme ved fullmakt, jf.
§ 16.

(2) 	Et medlem som er arbeidstaker i eller har oppdragsavtale med idrettslaget, jf. § 7
(3), har ikke stemmerett på idrettslagets generalforsamling. Dette gjelder ikke for
spiller/utøver med kontrakt og medlemskap i laget.

(3) 	Et medlem kan ikke samtidig inneha mer enn ett av følgende verv i idrettslaget:
medlem av Hovedstyret, valgkomité, kontrollkomité, lovutvalg, revisor.

(4) 	Et medlem kan ikke ha tillitsverv knyttet til samme idrett i flere idrettslag som
deltar i samme konkurranse.

(5) 	Forslagsrett:
a) Et medlem har forslagsrett til og på generalforsamlingen i idrettslaget.
b) Hovedstyret i idrettslaget har forslagsrett til og på generalforsamlingen i
Idrettslaget.
c) Et idrettslag har forslagsrett til årsmøte/ting i overordnet
organisasjonsledd, og dets representant(er) har forslagsrett på dette
årsmøtet/tinget.
d) Møteberettiget komité/utvalg har forslagsrett til generalforsamlingen i
saker som ligger innenfor komiteens/utvalgets arbeidsområde, og dets representant(er) har forslagsrett på generalforsamling innenfor komiteens/utvalgets arbeidsområde.
e) Et medlem under 15 år har forslagsrett til og på generalforsamlingen.

[bookmark: _heading=h.3rdcrjn](6) 	Talerett: Representant fra overordnet organisasjonsledd har talerett på generalforsamlingen i idrettslaget. Dersom idrettslaget har en omsetning på over fem millioner og har engasjert revisor, har engasjert revisor talerett på generalforsamling i saker som ligger innenfor sitt arbeidsområde.

(7) 	Medlemmer av Hovedstyret velges for ett år av gangen.

(8)	Etter endt verv skal avtroppende medlem av hovedstyret være tilgjengelig og
	behjelpelig til tiltredende styremedlem i minst 8 uker. 


[bookmark: _heading=h.26in1rg]§ 7 Valgbarhet og representasjonsrett for arbeidstaker og oppdragstaker
 (1) 	En arbeidstaker i idrettslaget er ikke valgbar til Hovedstyret, råd, utvalg/komité
mv. i idrettslaget eller overordnede organisasjonsledd. Tillitsvalgt som får
relevant ansettelse, plikter å fratre tillitsvervet ved tiltredelse av stillingen, og kan
ikke gjeninntre før ansettelsesforholdet er opphørt.

(2) 	En arbeidstaker i idrettslaget kan ikke velges eller oppnevnes som representant til
årsmøte/ting eller ledermøte i overordnede organisasjonsledd. Det kan heller ikke
velges eller oppnevnes representant som er arbeidstaker i det organisasjonsledd
representasjonen skjer.

(3) 	Bestemmelsen får tilsvarende anvendelse på et medlem som har oppdragsavtale
som kan sammenlignes med et ansettelsesforhold.

(4) 	Bestemmelsen gjelder ikke for arbeidstaker som er spiller/utøver med kontrakt og
medlemskap i idrettslaget, og er ikke til hinder for at idrettslaget gir de ansatte rett
til å utpeke ansattrepresentant(er) til Hovedstyret.
(5) 	En person som er valgt eller oppnevnt i strid med bestemmelsen anses ikke som
valgt eller oppnevnt.

(6)	Idrettskretsen kan, når det foreligger særlige forhold, gi dispensasjon fra denne
bestemmelsen. Det skal så langt det er mulig søkes om dispensasjon i forkant. Det
kan bare gis dispensasjon for én valgperiode/oppnevnelse av gangen.

[bookmark: _heading=h.lnxbz9]§ 8 Valgbarhet og representasjonsrett for andre personer med tilknytning til
[bookmark: _heading=h.35nkun2]idrettslaget
(1) 	Et medlem som har en avtale med idrettslaget som gir vedkommende en
økonomisk interesse i driften av idrettslaget, er ikke valgbar til styre, råd,
utvalg/komité mv. innen idrettslaget eller overordnet organisasjonsledd. Det
samme gjelder styremedlem, ansatt, eller aksjonær med vesentlig innflytelse i en
juridisk person som har slik avtale som nevnt i første setning. Begrensningen
gjelder ikke for styremedlem oppnevnt av idrettslaget. Tillitsvalgt som får en slik
avtale, styreverv, ansettelse eller eierandel, plikter å fratre tillitsvervet, og kan ikke gjeninntre før ansettelsesforholdet mv. er opphørt.


(2) 	Person som i henhold til første ledd ikke er valgbar, kan heller ikke velges eller
oppnevnes som representant til årsmøte/ting eller ledermøte i overordnede organisasjonsledd. Det kan heller ikke velges eller oppnevnes representant med tilsvarende tilknytning til det organisasjonsledd representasjonen skjer.

(3) 	En person som er valgt eller oppnevnt i strid med bestemmelsen anses som ikke
valgt eller oppnevnt.

(4) 	Idrettskretsen kan, når det foreligger særlige forhold, gi dispensasjon fra denne bestemmelsen. Det skal så langt det er mulig søkes om dispensasjon i forkant. Det kan bare gis dispensasjon for én valgperiode/oppnevnelse av gangen.

[bookmark: _heading=h.1ksv4uv]§ 9 Inhabilitet
(1) 	En tillitsvalgt, oppnevnt representant eller ansatt i idrettslaget er inhabil til å
tilrettelegge grunnlaget for en avgjørelse eller til å treffe avgjørelse:
a) når vedkommende selv er part i saken,
b) når vedkommende er i slekt eller svogerskap med en part i opp- eller nedstigende linje eller i sidelinje så nær som søsken,
c) når vedkommende er eller har vært gift med eller er forlovet eller samboer med en part,
d) når vedkommende leder eller har ledende stilling i, eller er medlem av styret i et organisasjonsledd eller annen juridisk person som er part i saken.

(2) 	Likeså er vedkommende inhabil når andre særegne forhold foreligger som er egnet til å svekke tilliten til vedkommende sin upartiskhet; blant annet skal det legges vekt på om avgjørelsen i saken kan innebære særlig fordel, tap eller ulempe for vedkommende selv eller noen som vedkommende har nær personlig tilknytning til. Det skal også legges vekt på om inhabilitetsinnsigelse er reist av en part.

(3) 	Er en overordnet inhabil, kan avgjørelse i saken heller ikke treffes av direkte underordnet i idrettslaget.

(4) 	Inhabilitetsreglene får ikke anvendelse dersom det er åpenbart at den tillitsvalgte, oppnevnte representanten eller ansattes tilknytning til saken eller partene ikke vil kunne påvirke vedkommende sitt standpunkt og idrettslige interesser ikke tilsier at vedkommende viker sete.

(5) 	Med part menes i denne bestemmelsen person, herunder juridisk person som en avgjørelse retter seg mot eller som saken ellers direkte gjelder.

(6) 	I styrer, komiteer og utvalg treffes avgjørelsen av organet selv, uten at vedkommende medlem deltar. Dersom det i en og samme sak oppstår spørsmål om inhabilitet for flere medlemmer, kan ingen av dem delta ved avgjørelsen av sin egen eller et annet medlems habilitet, med mindre organet ellers ikke ville være vedtaksført i spørsmålet. I sistnevnte tilfelle skal alle møtende medlemmer delta. Medlemmet skal i god tid si fra om forhold som gjør eller kan gjøre vedkommende inhabil. Før spørsmålet avgjøres, bør varamedlem eller annen stedfortreder innkalles til å møte og delta ved avgjørelsen dersom det kan gjøres uten vesentlig tidsspille eller kostnad.

(7) 	I øvrige tilfeller avgjør vedkommende selv om vedkommende er inhabil. Dersom en part krever det og det kan gjøres uten vesentlig tidsspille, eller vedkommende ellers finner grunn til det, skal vedkommende selv forelegge spørsmålet for sin nærmeste overordnete til avgjørelse.

(8)  	Bestemmelsen gjelder ikke på generalforsamlingen i idrettslaget.

[bookmark: _heading=h.44sinio]§ 10 Vedtaksførhet, flertallskrav og protokoll
(1) 	Når ikke annet er bestemt, er styrer, komiteer og utvalg i idrettslaget vedtaksføre når et flertall av medlemmene er til stede. Vedtak fattes med flertall av de avgitte stemmene. Ved stemmelikhet er møteleders stemme avgjørende.

(2) 	Vedtak kan fattes ved skriftlig saksbehandling[footnoteRef:6] eller ved fjernmøte[footnoteRef:7]. Ved skriftlig saksbehandling sendes kopier av sakens dokumenter samtidig til alle medlemmer med forslag til vedtak. For gyldig vedtak kreves at flertallet av medlemmene gir sin tilslutning til det fremlagte forslaget, og til at dette treffes etter skriftlig saksbehandling. Ved fjernmøte skal alle møtedeltakerne kunne høre og kommunisere med hverandre. [6:  For eksempel per e-post.]  [7:  For eksempel møte per telefon/videokonferanse.] 


(3) 	Det skal føres protokoll fra styremøter.

[bookmark: _heading=h.2jxsxqh]§ 11 Tillitsvalgtes refusjon av utgifter. Godtgjørelse
(1) 	Tillitsvalgt kan motta refusjon for nødvendige, faktiske utgifter som påføres vedkommende i forbindelse med utførelsen av vervet.

(2) 	Tillitsvalgt kan motta en rimelig godtgjørelse for sitt arbeid. Godtgjørelsen gjelder ikke varatillitsvalgt såfremt vara ikke har hatt en fremtredende funksjon i idrettslaget[footnoteRef:8]. [8:  Hovedstyret har fullmakt til å gi godtgjørelser til andre viktige funksjoner i idrettslaget.] 


(3) 	Godtgjørelser skal klart fremgå av vedtatt budsjett og regnskap.



[bookmark: _heading=h.z337ya]III. ØKONOMI

[bookmark: _heading=h.3j2qqm3]§ 12 Regnskap, revisjon, budsjett mv.
[bookmark: _heading=h.1y810tw](1) 	Idrettslaget er regnskaps- og revisjonspliktig. Regnskapsåret skal følge kalenderåret. Hovedstyret kan, når det foreligger særlige forhold, gi dispensasjon til å benytte avvikende regnskapsår.

(2) 	Dersom idrettslaget har en årlig omsetning på mindre enn kr 5 millioner, skal laget følge NIFs regnskaps- og revisjonsbestemmelser, men kan, etter beslutning av styret, velge å følge regnskapsloven. Dersom idrettslaget har en årlig omsetning på kr 5 millioner eller mer, skal laget følge regnskapsloven og revisorloven, og skal alltid engasjere statsautorisert/registrert revisor uavhengig av hva som følger av disse lovene. Alle organisasjonsledd som har engasjert revisor skal velge en kontrollkomité med minst to medlemmer. Kontrollkomiteens oppgaver følger av NIFs lov § 2-12.

(3) 	Bankkonti skal være knyttet til idrettslaget og skal disponeres av to personer i fellesskap. Underslagforsikring skal være tegnet for dem som disponerer.

(4) 	På generalforsamlingen skal det fastsettes et budsjett som inneholder alle hovedposter i resultatregnskapet. Regnskap og budsjett for idrettslag som er organisert med grupper/avdelinger, skal også omfatte regnskapene og budsjettene for gruppene/avdelingene. Budsjettet skal være realistisk, og resultatet skal ikke vise underskudd med mindre det dekkes av positiv egenkapital. Det vedtatte budsjettet bør fremkomme i en egen kolonne når årsregnskapet fremlegges.

(5) 	Årsregnskap og årsberetning skal underskrives av samtlige styremedlemmer. Dersom idrettslaget har daglig leder, skal også vedkommende signere.

(6) 	Idrettslaget kan ikke gi lån eller stille garantier for lån hvis ikke lånet eller garantien er sikret med betryggende pant eller annen betryggende sikkerhet. Sikkerheten for lån og garantier skal opplyses i note til årsoppgjøret.

(7) 	Disposisjoner, herunder låneopptak, av ekstraordinær karakter eller betydelig omfang i forhold til idrettslagets størrelse eller virksomhet, kan kun vedtas av generalforsamlingen.

(8)	Når en undergruppe legges ned vil gjenværende midler på konto bli overført til klubbens hovedkonto. Undergruppe skal bli informert om dette og få mulighet til å bruke midlene på fellesaktiviteter og avslutning. Gjenværende midler kan ikke gå til enkeltpersoner eller fordeles blant spillere. 


[bookmark: _heading=h.4i7ojhp]IV. GENERALFORSAMLING, STYRE, UTVALG MV.

[bookmark: _heading=h.2xcytpi]§ 13 Generalforsamling
(1) 	Generalforsamlingen er idrettslagets høyeste myndighet, og avholdes hvert år
innen utgangen av mars måned.[footnoteRef:9] [9:  Vedtak om generalforsamling innen mars måned er fastsatt av Idrettsstyret, jf. NIFs lov § 2-11 (8) siste
setning.] 


(2) 	Generalforsamlingen innkalles av Hovedstyret med minst én måneds varsel direkte til medlemmene eventuelt på annen forsvarlig måte, herunder ved kunngjøring i pressen, eventuelt på idrettslagets internettside. Innkallingen kan henvise til at saksdokumentene gjøres tilgjengelig på idrettslagets internettside eller på annen forsvarlig måte. I så fall skal det komme frem at dokumentene vil bli gjort tilgjengelige senest én uke før generalforsamlingen. Forslag som skal behandles på generalforsamlingen, må være sendt til styret senest to uker før generalforsamlingen. Fullstendig sakliste og andre nødvendige saksdokumenter med forslag til generalforsamlingen må være gjort tilgjengelig senest én uke før generalforsamlingen.

(3) 	Ved innkalling i strid med bestemmelsen, avgjør generalforsamlingen hhv. Under godkjenning av innkalling og godkjenning av saklisten, om generalforsamlingen er lovlig innkalt og om det er saker som ikke kan behandles.

(4) 	Alle idrettslagets medlemmer har adgang til generalforsamlingen. Generalforsamlingen kan invitere andre personer og/eller media til å være tilstede, eventuelt vedta at generalforsamlingen kun er åpent for medlemmer.

(5) 	Generalforsamlingen er vedtaksført dersom det møter et antall stemmeberettigede medlemmer som minst tilsvarer antallet medlemmer i styret iht. idrettslagets lov. Dersom generalforsamling ikke er vedtaksført, kan det innkalles til generalforsamling på nytt uten krav til minimumsdeltakelse.

(6) 	På generalforsamlingen kan ikke behandles forslag om endring i lov eller bestemmelser som ikke er oppført på den sakslisten som er gjort tilgjengelig eller sendt ut. Andre saker kan behandles når 2/3 av de fremmøtte stemmeberettigede vedtar det ved godkjenning av sakslisten.

[bookmark: _heading=h.1ci93xb]§ 14 Ledelse av generalforsamlingen
(1) 	Generalforsamlingen ledes av valgt dirigent. Verken dirigent eller valgt referent behøver å være medlem. Det kan velges flere dirigenter og referenter.

[bookmark: _heading=h.3whwml4]§ 15 Generalforsamlingens oppgaver

Generalforsamling skal[footnoteRef:10]: [10:  Dersom sakslisten ikke fullføres, skal det innkalles til ekstraordinær generalforsamling. Dette gjennomføres i henhold til § 17.
] 


1. Godkjenne de stemmeberettigede.
2. Godkjenne innkallingen, saklisten og forretningsorden.
3. Velge dirigent, referent, samt to medlemmer til å underskrive protokollen.
4. Behandle idrettslagets årsberetning, herunder eventuelle gruppeårsmeldinger.
5. Behandle idrettslagets regnskap i revidert stand.
6. Behandle forslag og saker. 
7. Fastsette medlemskontingent på minst kr 100, og treningsavgift, eller gi gruppestyrene fullmakt til å fastsette treningsavgift for gruppens aktivitet. 
8. Vedta idrettslagets budsjett.
9. Behandle idrettslagets organisasjonsplan.[footnoteRef:11] [11:  Organisasjonsplanen skal regulere idrettslagets interne organisering og aktivitet.] 

10. Foreta følgende valg:
a) [bookmark: _heading=h.2bn6wsx]Leder og nestleder/Økonomiansvarlig
b) Regnskapsfører, Web-ansvarlig/sekretær, materialforvalter, arrangementsansvarlig, markedsføringsansvarlig og ett varamedlem.
c) Øvrige valg i henhold til vedtatt organisasjonsplan, jf. pkt. 9.
d) Kontrollutvalg som skal bestå av to medlemmer og et varamedlem [footnoteRef:12]. [12:  Idrettslag med årlig omsetning på kr 5 millioner eller mer plikter å ha engasjert revisor, og må innta
følgende som nytt punkt 10: «Engasjere statsautorisert/registrert revisor til å revidere idrettslagets
regnskap.» Punkt 10 forskyves til nytt punkt 11 og nytt punkt 11 bokstav d) endres til: «Kontrollkomité
med minst to medlemmer.»] 

e) Representanter til ting og møter i de organisasjonsledd idrettslaget har representasjonsrett eller gi styret fullmakt til å oppnevne representantene.
f) Valgkomité med leder, to medlemmer og ett varamedlem.

Leder og nestleder velges enkeltvis. De øvrige medlemmer velges samlet. Deretter velges varamedlemmene samlet, og ved skriftlig valg avgjøres rekkefølgen i forhold til stemmetall.

[bookmark: _heading=h.qsh70q]§ 16 Stemmegivning på generalforsamlingen
(1)	Med mindre annet er bestemt i denne lov, skal et vedtak, for å være gyldig, være truffet med alminnelig flertall av de avgitte stemmer. Ingen representant har mer enn én stemme. Ingen kan møte eller avgi stemme ved fullmakt. Blanke stemmer skal anses som ikke avgitt.

(2) 	Valg foregår skriftlig hvis det foreligger mer enn ett forslag eller det fremmes krav om det. Hvis det skal være skriftlige valg, kan bare foreslåtte kandidater føres opp på stemmeseddelen. Stemmesedler som er blanke, eller som inneholder ikke foreslåtte kandidater, eller ikke inneholder det antall det skal stemmes over, teller ikke, og stemmene anses som ikke avgitt.

(3) 	Når et valg foregår enkeltvis og ingen kandidat oppnår mer enn halvparten av de avgitte stemmer, foretas omvalg mellom de to kandidater som har oppnådd flest stemmer. Er det ved omvalg stemmelikhet, avgjøres valget ved loddtrekning.

(4) 	Når det ved valg skal velges flere ved en avstemning, må alle, for å anses valgt, ha mer enn halvparten av de avgitte stemmer. Dette gjelder ikke ved valg av vararepresentant. Hvis ikke tilstrekkelig mange kandidater har oppnådd dette i første omgang, anses de valgt som har fått mer enn halvparten av stemmene. Det foretas så omvalg mellom de øvrige kandidater og etter denne avstemning anses de valgt som har fått flest stemmer. Er det ved omvalg stemmelikhet, avgjøres valget ved loddtrekning.

(5) 	Ved avstemming over flere alternativer i samme sak, stemmes det over det mest ytterliggående forslaget først.

(6) 	Valg foregår skriftlig hvis det foreligger flere enn ett forslag eller det fremmes krav om det. Hvis det foreligger kun ett forslag kan valg foretas ved akklamasjon.

[bookmark: _heading=h.3as4poj]§ 17 Ekstraordinær generalforsamling
(1) 	Ekstraordinær generalforsamling i idrettslaget innkalles av Hovedstyret med minst 14 dagers varsel etter:
a) Vedtak av generalforsamlingen i idrettslaget.
b) Vedtak av Hovedstyret i idrettslaget.
c) Vedtak av styre eller årsmøte/ting i overordnet organisasjonsledd.
d) Skriftlig krav fra 1/3 av idrettslagets stemmeberettigede medlemmer.

(2) 	Ekstraordinær generalforsamling innkalles direkte til medlemmene eventuelt på annen forsvarlig måte, herunder ved kunngjøring i pressen, eventuelt på idrettslagets internettside. Saksliste og andre nødvendige dokumenter skal enten følge vedlagt innkallingen eller være gjort tilgjengelig på idrettslagets internettside eller annen forsvarlig måte. I sistnevnte tilfeller skal det fremgå av innkallingen at saksdokumentene er gjort tilgjengelig på annen måte, og dokumentene skal være gjort tilgjengelige på innkallingstidspunktet.

(3) 	Ekstraordinær generalforsamling er vedtaksført dersom det møter et antall stemmeberettigede medlemmer som minst tilsvarer antall medlemmer av styret iht. denne lov. Dersom den ekstraordinære generalforsamlingen ikke er vedtaksført, kan det innkalles til generalforsamling på nytt uten krav til minimumsdeltakelse.

(4) 	Ekstraordinær generalforsamling i idrettslaget skal bare behandle de saker som er angitt i vedtaket eller i kravet om innkalling av den ekstraordinære generalforsamlingen.

(5) 	Ved innkalling i strid med bestemmelsen, avgjør den ekstraordinære generalforsamlingen hhv. under godkjenning av innkalling og godkjenning av sakslisten, om den ekstraordinære generalforsamlingen er lovlig innkalt og om det er saker som ikke kan behandles.

(6) 	Det avholdes normalt ekstraordinær generalforsamling i høstterminen innen utgangen av oktober måned. Denne ekstraordinære generalforsamlingen skal:
1. Godkjenne de stemmeberettigede.
2. Godkjenne innkallingen, saklisten og forretningsorden.
3. Velge dirigent, to referenter, samt to medlemmer til å underskrive protokollen.
4. Behandle foreningens halvårsberetninger fra Hovedstyret.
5. Behandle foreningens halvårsregnskap fra Hovedstyret.
6. Behandle innkomne forslag og saker.
7. Foreta nødvendige suppleringsvalg.

[bookmark: _heading=h.1pxezwc]§ 18 Idrettslagets Hovedstyre
(1) 	Idrettslaget ledes og forpliktes av Hovedstyret, som er idrettslagets høyeste myndighet[footnoteRef:13] mellom generalforsamlingene. [13:  Hovedstyret leder og forplikter laget. Dette innebærer at det er hovedstyret som kan foreta ansettelser og
inngå evt. andre avtaler som forplikter idrettslaget juridisk. Hovedstyret kan imidlertid gjennom særskilt
instruks eller vedtak gi idrettslagets gren-/gruppestyrer fullmakt til å forplikte laget innenfor
instruksens/vedtakets rammer.
] 


(2) 	Styret skal bl.a.:
a) Iverksette generalforsamlingens og overordnede organisasjonsledds regelverk og vedtak.
b) Påse at idrettslagets midler brukes og forvaltes på en forsiktig måte i samsvar med de vedtak som er fattet på generalforsamlingen eller i overordnet organisasjonsledd, og sørge for at idrettslaget har en tilfredsstillende organisering av regnskaps- og budsjettfunksjonen samt en forsvarlig økonomistyring.
c) Etter behov oppnevne komiteer/utvalg/personer for spesielle oppgaver og utarbeide mandat/instruks for disse.
d) Representere idrettslaget utad.

(3) 	Hovedstyret skal avholde møter når lederen bestemmer det eller minst to av styrets medlemmer forlanger det.

[bookmark: _heading=h.49x2ik5](4)	Hovedstyret kan gjennomføre redaksjonelle endringer i vedtektene, og har ansvar for å oppdatere vedtektene slik at de er i samsvar med NIFs regelverk og lovnorm for idrettslag[footnoteRef:14]. [14:  Endringsforslagene legges frem på generalforsamling og stemmes over. ] 


[bookmark: _heading=h.2p2csry]§ 19 Grupper og komiteer
(1) 	Valgkomiteen velges på generalforsamlingen på fritt grunnlag, etter innstilling fra styret, og skal legge frem innstilling på kandidater til alle øvrige tillitsverv som skal velges på generalforsamlingen. Medlem av valgkomité som selv blir kandidat til verv, plikter å tre ut av valgkomiteen.

(2) 	Idrettslagets generalforsamling kan beslutte å opprette og nedlegge grupper, og hvordan disse skal organiseres og ledes. Dette vedtas i forbindelse med årlig behandling av idrettslagets organisasjonsplan, jf. § 15 pkt. 9.

(3) 	Dersom lagets generalforsamling ved behandlingen av organisasjonsplanen har vedtatt å opprette grupper med gruppestyrer, gjelder følgende:
a) Hver gruppe skal ha et gruppestyre på minst tre medlemmer. Gruppestyret velges på generalforsamlingen. Gruppen foreslår kandidater til gruppestyret til valgkomiteen. Eventuelt kan generalforsamlingen gi Hovedstyret fullmakt til å oppnevne gruppestyrer etter forslag på kandidater fra gruppen.
b) Gruppen avholder et årlig møte før generalforsamlingen i idrettslaget. Hovedstyret fastsetter en siste frist for avholdelse av det årlige møtet. Møtet innkalles av gruppestyret med minst én ukes frist.
c) Det årlige møtet skal:[footnoteRef:15] [15:  Dette er minimumsoppgaver for det årlige møtet, som også kan behandle andre saker, f.eks. å foreslå
kandidater til gruppestyret til valgkomiteen, jf. (3) bokstav a).] 

i. Behandle regnskap.
ii. Behandle gruppens årsberetning.
iii. Fastsette budsjett.
iv. Fastsette eventuell årlig treningsavgift, jf.§ 15 nr. 7.
v. Fremme innspill til årsplan for gruppens aktiviteter til hovedstyret.
d) Gruppestyret konstituerer seg selv, med mindre annet er besluttet av generalforsamlingen.
e) Grupper kan ikke inngå avtaler eller representere idrettslaget utad uten hovedstyrets godkjenning, jf. § 18.
f) Gruppen må ha egen mailadresse som skal sjekkes minst én gang i uken.
g) Gruppen kan ikke stå oppført som egen selvstendig organisasjon så lenge det er underlagt idrettslaget. Hovedstyret har fullmakt til å trekke økonomisk støtte hvis kravet ikke overholdes etter rimelig satt tidsfrist[footnoteRef:16].  [16:  Ved særtilfeller skal en kontrakt eksistere.] 


(4)	Grupper som har betydelig store utgiftsposter knyttet til seriespill er pliktet til å aktivt søke sponsoravtaler for å dekke ikke-kritiske utgifter. Hvis dette ikke overholdes har styret fullmakt til å redusere den økonomiske støtten som tilegnes i budsjettet. 


[bookmark: _heading=h.147n2zr]V. ØVRIGE BESTEMMELSER

[bookmark: _heading=h.3o7alnk]§ 20 Alminnelige disiplinærforføyninger, sanksjoner etter kamp- og
[bookmark: _heading=h.23ckvvd]konkurranseregler, straffesaker og dopingsaker
(1) 	For alminnelige disiplinærforføyninger, sanksjoner etter kamp- og konkurranseregler, straffesaker og dopingsaker gjelder NIFs lov kapittel 11 og 12.

(2) 	Dersom en gruppe får en bot i løpet av en sesong vil de få en advarsel. Får gruppen en bot nummer to under samme sesong mister de rett på støtte neste sesong.

[bookmark: _heading=h.ihv636]§ 21 Lovendring
(1) 	Lovendring kan bare foretas på ordinær eller ekstraordinær generalforsamling i idrettslaget etter å ha vært oppført på saklisten, og krever 2/3 flertall av de avgitte stemmer.

(2) 	Lovendringer som følge av endringer i NIFs lov, trer i kraft straks. Lovendringer vedtatt av idrettslaget selv trer ikke i kraft før de er godkjent av idrettskretsen. Godkjenningen er begrenset til de bestemmelser som NIFs lov omfatter.

(3) 	I forbindelse med godkjenningen kan idrettskretsen pålegge nødvendig endring for å unngå motstrid med NIFs regelverk.

(4) 	Endringer i §§ 21 og 22 kan ikke vedtas av idrettslaget selv med mindre endringene følger av NIFs regelverk eller lovnorm.

[bookmark: _heading=h.32hioqz]§ 22 Oppløsning. Sammenslutning. Annet opphør
(1) 	Forslag om oppløsning av idrettslaget må først behandles på ordinær	generalforsamling. Blir oppløsning vedtatt med minst 2/3 flertall, innkalles ekstraordinær generalforsamling tre måneder senere. For at oppløsning skal skje må vedtaket her gjentas med 2/3 flertall.

(2) 	Sammenslutning med andre idrettslag anses ikke som oppløsning av laget. Vedtak om sammenslutning og nødvendige lovendringer i tilknytning til dette treffes i samsvar med bestemmelsene om lovendring, jf. § 21.

(3) 	Ved oppløsning eller annet opphør av idrettslaget tilfaller lagets overskytende	midler etter avvikling et formål godkjent av idrettskretsen. Underretning om at idrettslaget skal oppløses, skal sendes til idrettskretsen 14 dager før idrettslaget holder sin ordinære generalforsamling for behandling av saken.
